ddrg/super_eurlex huggingface dataset:
15.

minder om, at ifølge den fælles tilgang til EU's decentraliserede agenturer, der er opnået enighed om mellem Rådet, Parlamentet og Kommissionen, bør »alle agenturer (…) have en hjemstedsaftale, som bør indgås, inden agenturet indleder sin driftsfase«; bemærker i denne forbindelse, at Den Europæiske Tilsynsmyndighed for Forsikrings- og Arbejdsmarkedspensionsordninger har indgået en hjemstedsaftale med den tyske regering i 2011; opfordrer indtrængende værtsmedlemsstaten til at indgå en aftale med agenturet snarest muligt med henblik på at klarlægge forbindelserne mellem de nationale retlige myndigheder og give agenturet mulighed for at udføre sine juridiske opgaver uden hindringer; opfordrer Kommissionen til at gøre brug af den mulighed, som den har i år, for at ændre retsakten om oprettelsen af agenturet for at sikre, at der indgås en hjemstedstaftale, der gør det muligt for at agenturet at arbejde uhindret; opfordrer derfor til, at det bliver orienteret om den endelige afgørelse om agenturets hjemsted;
2.

er dybt bekymret over, at Revisionsretten for tredje år i træk har afgivet en erklæring med forbehold vedrørende lovligheden og den formelle rigtighed af de transaktioner, som ligger til grund for årsregnskaberne, fordi den ikke var i stand til at fastslå, om strategien for efterfølgende revision, som i høj grad bygger på, at de nationale finansieringsmyndigheder reviderer projekternes omkostningsanmeldelser, giver tilstrækkelig sikkerhed for de underliggende transaktioners lovlighed og formelle rigtighed; mener, at erklæringen med forbehold rejser tvivl om fællesforetagendets vilje til at være effektiv og produktiv ifølge princippet om »valuta for pengene«; opfordrer derfor fællesforetagendet til at rapportere til dechargemyndigheden om sin strategi for hurtigt at ændre den nuværende praksis;
1.

bemærker ud fra Revisionsrettens beretning, at der for så vidt angår to bemærkninger, der blev fremsat i Revisionsrettens beretning for 2011 og markeret som »I gang« eller »Ikke igangsat« i Revisionsrettens beretning for 2012, er truffet korrigerende foranstaltninger, og at begge bemærkninger nu er markeret som »Afsluttet« i Revisionsrettens beretning; bemærker endvidere, at der for så vidt angår de to bemærkninger, som blev fremsat i Revisionsrettens beretning for 2012, er truffet en korrigerende foranstaltning, og at denne bemærkning nu er markeret som »Afsluttet«, mens den anden nu er markeret som »I gang«;
1.

bemærker i Revisionsrettens beretning, at der er truffet korrigerende foranstaltninger, for så vidt angår én bemærkning, som blev fremsat i Revisionsrettens beretning for 2011, og som var markeret som »i gang« i Revisionsrettens beretning for 2012, og at bemærkningen nu er markeret som »afsluttet«; bemærker endvidere, at der er truffet en korrigerende foranstaltning, for så vidt angår de to bemærkninger, som blev fremsat i Revisionsrettens beretning for 2012, og at denne bemærkning nu er markeret som »afsluttet«, mens den anden er markeret som »ikke relevant«;
8.

mener, at de budgetmæssige konsekvenser af og de ekstra opgaver i forbindelse med de foranstaltninger, der blev præsenteret som led i EU's dagsorden for migration og EU's sikkerhedsdagsorden, for så vidt angår Europol, bør vurderes i detaljer af Kommissionen, således at Europa-Parlamentet og Rådet får mulighed for at justere Europols budget- og personalebehov ordentligt; fremhæver den rolle, som Europol spiller i grænseoverskridende støtte til medlemsstaterne og i informationsudveksling; understreger, at det er nødvendigt at sikre et passende budget og personaleniveau for Europol for 2016, så det får mulighed for at udføre sine opgaver og operationer på effektiv vis;
4.

glæder sig over, at yderligere 1 000 mio. EUR i sammenligning med Kommissionens oprindelige forslag vil blive finansieret gennem den samlede FFR-margen for forpligtelser, som stammer fra de disponible margener i budgetterne for 2014 og 2015, således at den reducerer omfordelingen fra Connecting Europe-faciliteten og Horisont 2020; minder om, at midlerne under den samlede FFR-margin for forpligtelser først vil blive disponible i 2016 i overensstemmelse med artikel 14 i FFR-forordningen;
15.

anmoder medlemsstaterne og de involverede institutioner om at tage de nødvendige skridt til at forbedre de procedure- og budgetmæssige bestemmelser for at fremskynde mobiliseringen af EGF; bemærker i denne forbindelse, at Parlamentet vil udarbejde en initiativbetænkning baseret på Kommissionens evaluering, for at gøre status over, hvordan den nye EGF-forordning og de behandlede sager har fungeret; bemærker, at Kommissionen, i fortsættelse af Parlamentets anmodning om at sikre, at EGF virkelig bliver et instrument til intervention i hastende tilfælde, og for at fremskynde frigivelsen af tilskud, har indført en forbedret procedure, der sigter mod at forelægge Parlamentet og Rådet Kommissionens vurdering af, hvorvidt ansøgningen opfylder kriterierne for støtteberettigelse, sammen med forslaget om at mobilisere EGF; glæder sig over den betydelige fremskyndelse af undersøgelsen og godkendelsen af ansøgningerne, der er indført med den nye EGF-forordning;
F.

der henviser til, at det i forslag til ændringsbudget nr. 2/2015 også foreslås at tilføre yderligere 2,5 mio. EUR til instrumentet til førtiltrædelsesbistand (IPA II) under udgiftsområde 4 for at sikre ligebehandling af bidrag fra udgiftsområde 4 og underudgiftsområde 1b til Den Europæiske Fond for Regionaludvikling (EFRU) — europæiske territoriale samarbejdsprogrammer;
34.

bemærker, at Huset for Europæisk Historie forventes at åbne i 2016; anmoder generalsekretæren om i god tid før Parlamentets behandling i efteråret 2015 at forelægge en ajourført budgetprogrammering for de driftsudgifter, Huset for Europæisk Historie forventes at have i de første fem år efter åbningen, herunder Kommissionens deltagelse; minder om, at der i 2014-budgettet blev oprettet en ny budgetpost 16 03 04 »Huset for Europæisk Historie« i sektion III i Unionens budget til Kommissionens bidrag til driftsudgifterne for Huset for Europæisk Historie;
19.

bemærker, at de fremlagte oplysninger om den samordnede pakke af individualiserede tilbud, der skal finansieres gennem EGF, omfatter oplysninger om komplementariteten med de aktioner, der finansieres af strukturfondene; understreger, at de franske myndigheder bekræfter, at de støtteberettigede aktioner ikke modtager støtte fra andre EU-finansieringsinstrumenter; gentager sin opfordring til Kommissionen om at forelægge en sammenlignende vurdering af disse oplysninger i sine årsberetninger for at sikre fuld overholdelse af de eksisterende forordninger og sikre, at der ikke kan finde nogen overlapning sted mellem EU-finansierede tjenester;
18.

understreger, at EGF-støtte udelukkende må medfinansiere aktive arbejdsmarkedsforanstaltninger, der fører til varig og langsigtet beskæftigelse; gentager, at støtte fra EGF ikke må erstatte foranstaltninger, som det påhviler virksomhederne at gennemføre i henhold til national lovgivning eller kollektive overenskomster, eller foranstaltninger, der er rettet mod omlægning af virksomheder eller sektorer; anbefaler, at Kommissionen evaluerer muligheden af at reducere det krævede mindsteantal af afskedigede arbejdstagere til 200 for EGF-projekter på grund af de virkninger, som afskedigelser fra SMV'er trængt af den økonomiske krise har haft for arbejdsløsheden;
4.

mener, at der findes en sammenhæng mellem afskedigelserne i radio- og tv-sektoren i Attika-regionen og den globale finansielle og økonomiske krise, da denne på den ene side har bevirket en nedgang i den disponible husstandsindkomst, hvilket har ført til et voldsomt fald i købekraften og til behovet for at fastlægge prioriteringer for udgiftsforbruget, idet udgifterne til information i hverdagen blev begrænset betydeligt, til trods for at denne information er vigtig, og på den anden side en drastisk tilbagegang i långivningen til virksomheder og enkeltpersoner som følge af de græske bankers likviditetsmangel;
C.

der henviser til, at vedtagelsen af EGF-forordningen afspejler den aftale, der er indgået mellem Parlamentet og Rådet om at genindføre kriseanvendelseskriteriet, øge Unionens økonomiske støtte til 60 % af de anslåede samlede omkostninger ved de foreslåede foranstaltninger, øge effektiviteten af behandlingen af EGF-ansøgninger i Kommissionen og af Parlamentet og Rådet ved at forkorte perioden for vurdering og godkendelse, udvide omfanget af støtteberettigede foranstaltninger og modtagere ved at inkludere selvstændige erhvervsdrivende og unge og yde støtte til incitamenter til virksomhedsetablering;
18.

erindrer om, at Europa-Parlamentet, Rådet og Kommissionen ifølge traktaten skal sørge for, at der er tilstrækkelige finansielle midler til rådighed til, at Unionen kan opfylde sine juridiske forpligtelser over for tredjemand; fastholder, at der bør gøres brug af alle tilgængelige midler under FFR-forordningen for at opfylde Unionens juridiske forpligtelser og undgå at skabe usikkerhed om eller forsinke betalinger til aktørerne, f.eks. forskere, universiteter osv.;
4.

mener, at afskedigelserne hos Aleo Solar AG er knyttet til gennemgribende strukturelle ændringer i verdenshandelsmønstrene som følge af globaliseringen, idet Kinas andel af indtægterne steg fra 11 % til 45 %, mens Tysklands andel faldt fra 64 % til 21 % mellem 2005 og 2011; bemærker, at Kina har en enorm overkapacitet inden for solcellemoduler, som hverken landets egne forbrugere eller verdensmarkedet kan absorbere, og at dette har medført, at EU-priserne faldt med 40 % i 2011 sammenlignet med priserne i 2010 og således til et niveau under produktionsomkostningerne for Aleo Solar AG; bemærker, at EU i 2013 godkendte tillægstold for solcellemoduler med oprindelse i Kina og en minimumspris, som imidlertid stadig er under produktionsomkostningerne for tyske producenter;
C.

der henviser til, at denne anvendelse er blandt de sidste to, der skal behandles under EGF-forordningen fra 2006, og vedtagelsen af forordning (EU) nr. 1309/2013 (4) afspejler den aftale, der er indgået mellem Parlamentet og Rådet om at genindføre kriseanvendelseskriteriet, øge Unionens økonomiske støtte til 60 % af de samlede omkostninger ved de foreslåede foranstaltninger, øge effektiviteten af behandlingen af EGF-ansøgninger i Kommissionen og af Parlamentet og Rådet ved at forkorte perioden for vurdering og godkendelse, udvide omfanget af støtteberettigede foranstaltninger og modtagere ved at inkludere selvstændige erhvervsdrivende og unge og yde støtte til incitamenter til virksomhedsetablering;
9.

bemærker, at afskedigelserne hos Caterpillar forventes at have omfattende negative konsekvenser for Charleroi-regionen, der står over for en yderst vanskelig arbejdsmarkedssituation som følge af dens alt for store afhængighed af traditionel beskæftigelse i industrien og mangel på nye industrier; påpeger, at de afskedigede arbejdstageres lave kvalifikationsniveau gør det vanskeligt for dem at finde et nyt job i en ugunstig økonomisk situation; anbefaler, at Kommissionen gennemfører en undersøgelse for at finde frem til succeshistorierne blandt iværksættere i området og hjælpe de afskedigede personer med projektidéer inspireret af de bedste sager;
18.

glæder sig over, at økonomisk støtte fra Den Europæiske Socialfond tidligere blev tildelt et projekt (EnTrain — En Transition-Reconversion-Accompagnement), der havde til formål at udvikle pædagogiske metoder for genplaceringstjenester generelt, og at resultaterne af dette projekt forventes at vise sig nyttige ved gennemførelsen af de planlagte foranstaltninger;
D.

der henviser til, at Belgien indgav ansøgning EGF/2013/007 BE/Hainaut steel om økonomisk støtte fra EGF efter 708 afskedigelser i to virksomheder, der hænger sammen med lukningen af Duferco og personalenedskæringer hos NLMK, der er aktive inden for Nace rev. 2, hovedgruppe 24 »Fremstilling af metal«, og som begge er beliggende i La Louvière i Hainaut-regionen; der henviser til, at afskedigelserne fandt sted i løbet af referenceperioden fra den 22. januar 2013 til den 22. oktober 2013 og hænger sammen med et fald i Unionens markedsandel inden for sektoren for stålproduktion;
2.

understreger, at EGF er et særligt instrument, der giver Unionen mulighed for at reagere på nærmere angivne uforudsete omstændigheder og bør bibeholde sit primære formål, nemlig at yde støtte i tilfælde, hvor et stort antal arbejdstagere (mindst 500) i løbet af en referenceperiode bliver afskediget som følge af gennemgribende strukturelle ændringer i verdenshandelsmønstrene, der skyldes globaliseringen, samt globale finansielle og økonomiske kriser; understreger, at EGF ikke må blive en erstatning for andre europæiske struktur- og investeringsfonde, som f.eks. Den Europæiske Socialfond, og skal anvendes til at supplere sådanne fonde; understreger, at de særlige omstændigheder, der giver mulighed for mobilisering af EGF, ikke må ledes væk fra ovennævnte anvendelsesområde;
1.

minder om, at Revisionsretten (»Retten«) i sin beretning om årsregnskabet for Det Europæiske Institut (»instituttet«) for Innovation og Teknologi for regnskabsåret 2013 for andet år i træk konstaterede, at der ikke var tilstrækkelig sikkerhed for tilskudstransaktionernes lovlighed og formelle rigtighed; bemærker Revisionsrettens synspunkt, at kvaliteten af attesterne var usikker, da de var udstedt af uafhængige revisionsfirmaer, der var engageret af støttemodtagerne, for ca. 87 % af tilskudsudgifterne; minder endvidere om, at instituttet har givet bedre instrukser til de attesterende revisorer, og at det i juni 2013 informerede »videns- og innovationsfællesskaberne« (VIF'erne), som er modtagerne af instituttets tilskud, om de ajourførte instrukser for at behandle de mangler, der vedrørte kvaliteten af revisionsattesterne;
5.

noterer sig, at den begrænsede revision af omkostningsanmeldelser, der blev udført af fællesforetagendet i 2012, var et af de elementer, der styrker sikkerheden, hvilket gjorde det muligt for fællesforetagendet at overvåge, hvilke transaktioner blev sendt til revisioner forud for indførelsen af en særlig rapporteringsformular; bemærker, at denne stikprøve viste et begrænset antal af de første nationale revisioner, der begyndte i 2012 og har nået et omfang, der giver mulighed for meningsfulde statistiske evalueringer i 2014;
4.

erfarer fra fællesforetagendet, at de 23 nationale finansieringsmyndigheder, der delte information om deres revisionsstrategier, udgør 95 % af det samlede antal tildelte bevillinger; glæder sig over, at Revisionsretten med henblik på at supplere informationen, som fællesforetagendet har opnået, tilegner sig yderligere informationer direkte fra de nationale finansieringsmyndigheder for at afgive en erklæring om lovligheden og den formelle rigtighed af de transaktioner, der ligger til grund for regnskabet;
9.

beklager de vanskeligheder, der gentagne gange er opstået under de hidtidige dechargeprocedurer, som skyldtes manglende samarbejde fra Rådets side; påpeger, at Parlamentet nægtede at meddele Rådets generalsekretær decharge for gennemførelsen af Rådets budget for regnskabsåret 2009, 2010, 2011 og 2012 af de grunde, der fremgår af Parlamentets beslutninger af 10. maj 2011 (1), 25. oktober 2011 (2), 10. maj 2012 (3), 23. oktober 2012 (4), 17. april 2013 (5), 9. oktober 2013 (6), 3. april 2014 (7) og 23. oktober 2014 (8), og at det udsatte sin afgørelse om meddelelse af decharge til Rådets generalsekretær for regnskabsåret 2013 af de grunde, der fremgår af dets beslutning af 29. april 2015 (9);
3.

bemærker, at fordelingen af beskæftigelsen i IKT-sektoren mellem Unionen og andre økonomier har udviklet sig til skade for Unionen, og understreger, at den teknologiske industri i 2008 beskæftigede i alt 326 000 personer i Finland, hvorimod antallet af ansatte i sådanne virksomheder i 2014 var på 276 000, hvilket svarer til et gennemsnitligt fald på ca. 3 % pr. år (10 000 arbejdstagere); påpeger, at de begivenheder, der har givet anledning til disse afskedigelser, er udviklingen i Nokia i de seneste år, som har haft en væsentlig indvirkning på IKT-sektoren i Finland; minder om, at udviklingen og udformningen af operationelle systemer for Nokias mobiltelefoner dengang beskæftigede tusindvis af finske borgere, og at disse funktioner er nu blevet overført til lande uden for Europa; påpeger, at disse afskedigelser vil forværre arbejdsløshedssituationen yderligere inden for IKT-sektoren i regioner, der kæmper med en høj arbejdsløshedsprocent;
4.

bemærker, at Irland specialiserede sig i sektoren for vedligeholdelse, reparation og eftersyn (MRO) i 1990'erne, hvilket var en fordel for landet på det tidspunkt, men som gjorde det særligt sårbart over for den seneste tendens med at placere MRO-aktiviteter i nærheden af centre for global luftfartsekspansion, dvs. i Asien, og over for de negative virkninger af globale handelsaftaler; mener, at eksistensen af to irske EGF-ansøgninger inden for sektoren for reparation og installation af maskiner og udstyr (5) er et tegn på denne sårbarhed; bemærker også, at MRO-aktiviteter er blevet hårdt ramt i Europa, navnlig i Irland, med lukningen af SR Technics i 2009 og lukningen af Lufthansa Technik Airmotive Ireland i 2014, som medførte, at omkring 1 520 arbejdspladser gik tabt;
B.

der henviser til, at Kommissionen havde foreslået at anvende fleksibilitetsinstrumentet til at supplere finansieringen fra Unionens almindelige budget for regnskabsåret 2016 ud over loftet for udgiftsområde 3 med 1 504 mio. EUR i forpligtelsesbevillinger til at finansiere foranstaltninger under den europæiske dagsorden for migration;
8.

pålægger sin formand at fastslå, at ændringsbudget nr. 8/2015 er endeligt vedtaget, og at drage omsorg for, at det offentliggøres i Den Europæiske Unions Tidende;
2.

fremhæver, at Unionen i øjeblikket står over for en række alvorlige nødsituationer, navnlig den hidtil usete migrations- og flygtningekrise; er overbevist om, at de nødvendige finansielle ressourcer skal findes i Unionens budget med henblik på at matche de politiske udfordringer og gøre det muligt for Unionen så hurtigt som overhovedet muligt og som en prioritet at reagere effektivt på disse kriser; har forståelse for, at migrations- og flygtningekrisen ikke kan løses med finansielle ressourcer alene, og at der er behov for en samlet tilgang for at håndtere dens interne og eksterne dimensioner; mener, at ekstraordinære situationer kræver ekstraordinære foranstaltninger, og at der er behov for en stærk politisk vilje for at sikre nye bevillinger til dette formål; understreger i denne forbindelse, at solidaritet er et grundlæggende princip i EU-budgettet; er bekymret over, at solidaritet under flygtningekrisen viser sig på en uensartet måde i medlemsstaterne; anmoder Kommissionen om at fremlægge et forslag til, hvordan EU-budgettet kan incitere medlemsstaterne i retning mod en mere afbalanceret tilgang til solidaritet;
B.

der henviser til, at Kommissionen har foreslået at anvende fleksibilitetsinstrumentet ud over FFR-lofterne for at supplere finansieringen i Unionens almindelige budget for 2015 med EUR 66,1 mio. i forpligtelsesbevillinger til at finansiere foranstaltninger til håndtering af flygtninge- og migrationskrisen;
7.

bemærker, at NACE rev. 2 hovedgruppe 29 (Fremstilling af motorkøretøjer, påhængsvogne og sættevogne) hidtil har været genstand for 22 EGF-ansøgninger, hvoraf 12 var baseret på handelsrelateret globalisering og 10 på den globale finansielle og økonomiske krise; anbefaler derfor, at Kommissionen foretager en undersøgelse af de asiatiske og sydamerikanske markeder med henblik på at gøre det muligt for EU's fabrikanter at få mere at vide om de nye importlicenskrav, og hvordan man kan være mere til stede og konkurrencedygtig på disse markeder;
15.

pålægger sin formand at fastslå, at ændringsbudget nr. 7/2015 er endeligt vedtaget, og drage omsorg for, at det offentliggøres i Den Europæiske Unions Tidende;
C.

der henviser til, at forslag til ændringsbudget nr. 6/2015 endvidere tager højde for en ændring i stillingsfortegnelsen for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation, der ikke berører det samlede antal stillinger eller dets budget;
understreger, at finansieringen af uddannelsestilskud (i den foreliggende sag Transferkurzarbeitergeld) ikke må erstatte medlemsstatens eller den tidligere arbejdsgivers retlige forpligtelse; opfordrer både Kommissionen og medlemsstaten til at give en klar og sammenhængende præcisering af, i hvilken udstrækning uddannelsestilskuddet udgør en retlig forpligtelse, når transferselskabet er oprettet; anmoder om sammenhæng i såvel finansieringspraksis som i forbindelse med oplysninger til Parlamentet; forventer derfor, at Kommissionen foretager en grundig og sammenhængende analyse og giver nærmere oplysninger om de elementer, der går ud over medlemsstaternes juridiske forpligtelser; gentager sin holdning om, at EGF-midler bør anvendes til »Transferkurzarbeitergeld« for at gøre det muligt for transferselskabet at gå ud over, hvad det normalt ville kunne gøre for arbejdstagerne, ved at iværksætte mere individualiserede og dybdegående foranstaltninger, end det ellers ville have været muligt uden EGF-støtte; understreger, at Parlamentet fortsat vil overvåge, at EGF ikke anvendes til at erstatte en medlemsstats eller en virksomheds forpligtelser;
4.

bemærker, at disse afskedigelser vil forværre arbejdsløshedssituationen i regionen yderligere, navnlig i Nordösterbotten (del af NUTS (5) 2-niveau, region FI 1A), hvor 424 af de 568 afskedigelser fandt sted; bemærker, at arbejdsløshedsprocenten i regionen konsekvent er et par procentpoint højere end det nationale gennemsnit; bemærker, at ledigheden for Nordösterbottens vedkommende i august 2014 udgjorde 14,1 %, mens den på landsplan udgjorde 12,2 %, og at den i den mest berørte by Oulu udgjorde 16,1 % samt, at samme region blev hårdt ramt af Nokias masseafskedigelser fra 2011 og frem;
5.

beklager generelt tendensen i Rådet til ikke at opfylde dets forpligtelser over for lande, som er blevet udsat for en større katastrofe og derved opfyldte betingelserne for anvendelse af EUSF ved ikke at anvende de yderligere midler, som er fastsat i særlige instrumenter, men snarere ved at fjerne midler fra andre programmer; bifalder dog, at Rådet ikke har fulgt denne fremgangsmåde i forbindelse med forslag til ændringsbudget nr. 4/2015;
4.

beklager generelt tendensen i Rådet til ikke at opfylde dets forpligtelser over for lande, der har brug for støtte, og som har opfyldt betingelserne for mobilisering af EUSF ved ikke at anvende de yderligere midler, som er fastsat til særlige instrumenter, men snarere ved at fjerne midler fra de andre programmer; bifalder dog, at Rådet ikke har fulgt denne fremgangsmåde i forbindelse med forslag til ændringsbudget nr. 4/2015;
3.

anerkender, at instituttet i hele 2013 stod i en usikker situation hvad angår dets årlige budget for 2014 som følge af de igangværende forhandlinger om den flerårige finansielle ramme for 2014-2020 og Horisont 2020; bemærker, at instituttets bestyrelse besluttede at gribe budgetplanlægningen an på en forsigtig måde ved kun at tildele en del af budgettet til tilskudsaftalerne for 2014 som en første tranche; bemærker dog, at en stor andel af forpligtelsesbevillinger endnu ikke var anvendt; bemærker, at dette skyldtes få anmodninger om tilskud fra VIF'erne og den omstændighed, at tildelingen af større beløb ville have bragt den fulde gennemførelse af VIF'ernes forretningsplaner i fare; anerkender, at instituttets og VIF'ernes operationelle aktiviteter i deres natur er flerårige, og at dette fremgår af en undtagelse, som er specifik for instituttet, og som giver det mulighed for at genopføre eventuelle bortfaldne bevillinger på sit budget i de følgende tre år;